ATM থেকে টাকা তোলার চার্জ বাড়ছে, কবে থেকে লাগু দেখে নিন

কলকাতা: এটিএম (ATM charge) এ টাকা তোলার চার্জ বাড়ছে। ১ মে ২০২৫ থেকে এটিএম ব্যবহারের জন্য বেশি চার্জ দিতে হবে। এটিএম (ATM) থেকে বিনামূল্যে টাকা তোলার নির্দিষ্ট সময়সীমা পেরোলেই চালু হবে নয়া নিয়ম। টাকা তোলার চার্জ বাড়াচ্ছে রিজার্ভ ব্যাংক অফ ইন্ডিয়া (Reserve Bank of India)।

রিজার্ভ ব্যাঙ্ক অফ ইন্ডিয়া এটিএম পরিষেবায় ফি বৃদ্ধির অনুমোদন দিয়েছে। ১ মে থেকেই লাগু হবে নয়া চার্জ। মূলত এটিএম ইন্টারচেঞ্জ ফি বাড়াচ্ছে ভারতীয় রিজার্ভ ব্যাংক। ২ টাকা করে চার্জ বাড়াচ্ছে আরবিআই। সূত্রের খবর, টাকা তোলার ক্ষেত্রে প্রতি লেনদেনে ১৭ থেকে ১৯ টাকা বাড়ানো হবে। ব্যালেন্স চেক করার ক্ষেত্রে প্রতি লেনদেনে ৬ থেকে ৭ টাকা বাড়ানো হবে। তবে এই চার্জ তখনই নেওয়া হবে যখন এক মাসে বিনামূল্যে পরিষেবার লেনদেনের সময়সীমা পেরিয়ে যাবে। মেট্রো শহরগুলিতে হোম ব্যাঙ্ক ছাড়া অন্য ব্যাঙ্কগুলির এটিএম থেকে চার্জ ছাড়া লেনদেনের সীমা পাঁচটি। মেট্রো শহর বাদে বিনামূল্যে লেনদেনের সীমা তিনটি।

আরও পড়ুন : রামনবমী নিয়ে এবার তৎপর লালবাজার

উল্লেখ্য, আরবিআই এটিএম ইন্টারচেঞ্জ ফি-গুলির সংশোধন অনুমোদন করেছে, ১ মে, ২০২৫ থেকে প্রযোজ্য হবে। ব্যাঙ্ক গ্রাহকদের জন্য আর্থিক এবং অআর্থিক উভয় লেনদেনকে প্রভাবিত করবে।

অন্য খবর দেখুন